Januarie | 2015 | rondomtaliedraai
Posted on Januarie 31, 2015 by rondomtaliedraai
Ek kan nie onthou of daar baie grappies oor ouderdom/ouermense was toe ek jonk was nie, maar dan het ek op 'n stadium gedink 30jaar is oud. Nou dat ek self lank in die tand is, kan ek my so verkreukel oor sulke grappies, want daar steek nogal waarheid in.
Vier broers wat arm grootgeword het, het verder gaan studeer en het almal suksesvolle professionele loopbane gehad.
Hul bejaarde moeder wat hulle alleen grootgemaak het, het ver van hulle gewoon en hulle het selde by haar gekom.
Een Kersfees eet die broers saam en elkeen vertel trots van die duur geskenk wat hy vir hulle bejaarde moeder gegee het.
Die eerste sê: 'Ek het vir Ma 'n groot en weelderige huis laat bou.'
Die tweede sê: 'Ek het 'n tuisteater van R100,000 vir haar laat insit.'
Die derde spog:'EK het gesorg dat my Mercedes-agent 'n nuwe SL600 vir haar aflewer.'
Die vierde antwoord: 'Julle weet mos hoe baie Ma daarvan hou om die Bybel te lees, maar dat sy nou byna heeltemal blind geword het en nie meer self kan lees nie?
Ek het by 'n unieke troeteldierwinkel 'n papegaai ontdek wat die hele Bybel uit sy kop ken!
Dit het 20 leraars 12 jaar geneem om hom alles te leer. Ter betaling moes ek belowe om vir die volgende 20 jaar jaarliks
R100,000 aan die kerk te gee, maar dit was die moeite werd. Nou kan sy net 'n Skrifgedeelte noem, en die papegaai sal dit vir haar voordra.'
Ná Kersfees stuur die tannie toe haar dankie-briewe:
'Dewald, dankie vir die huis wat jy laat bou het. Maar dit is eintlik heeltemal te groot.
Ek kan net een kamer gebruik, maar ek moet alles skoon hou en ek is doodmoeg.'
'Leon , jy het vir my die fantastiese tuisteater gegee wat plek het vir 50 mense, maar my vriende is ongelukkig al almal dood of in ouetehuise. Ek hoor boonop maar sleg en sien amper niks nie.
Dankie nietemin vir jou geskenk.'
'Martin, ek is te oud om te reis, en my kruideniersware word afgelewer.
Ek kan die Mercedes dus nie regtig vir enigiets gebruik nie. Maar dankie vir die gedagte.'
'Liewe Werner, jy was die enigste seun wat mooi oor my behoeftes gedink het voor jy jou geskenk gegee het.
Baie dankie – die hoender was absoluut heerlik.'
Vrydag Byskrifte – Nie vir sensitiewe lesers)
Posted on Januarie 30, 2015 by rondomtaliedraai
Sjoe, op 'n Vrydag aan die einde van die maand moet mens uit die dorp bly, maar as iemand verjaar moet Tinatjie die blomme gaan koop.
Dankie vir jou inloer/deelneem. Hoop jou naweek is lekker.
Posted on Januarie 28, 2015 by rondomtaliedraai
Ek is van nature aards nuuskierig. Van my sintuie is my gehoor seker die beste ontwikkel en hoewel dit my al baie in die moeilikheid gebring het, let ek baie goed op wat gebeur en kan ek tydens 'n gesprek, maklik ook 'n ander gesprek volg… (dis eintlik 'n storie op sy eie)
'n Vriendin vertel dat my huis (wel my ou huis waarin 22 jaar gewoon het) in die mark is. Vandag is 'n medeblogger vriendin se verjaarsdag en sy werk so blog van die huis af en dis toe die gulde geleentheid om daar verby te ry. Ek het so effe stilgehou want ek is mos nuuskierig – sjoe dit lyk oud en verwaarloos. Ek weet dis regtig 'n ou huis maar ek het dit darem onderhou.
Ek is mos nuuskierig en soek die huis op, op die internet. (Die foto's is net van buite) Dit lyk regtig nie goed nie. In effe meer as 'n jaar later het die prys met R500 000 opgegaan. Ek is regtig nie jaloers nie maar dis darem te dik vir 'n daalder. Het die huis mark in 'n jaar soveel verbeter?
Het jy al 'n huis/e verkoop? Is jy sentimenteel daaroor? Hoekom? Jy jy ook weer na die tyd daar verby gery om te gaan kyk?
Wel genoeg van my persoonlike sake! Het jy al geglimlag vandag?
Posted on Januarie 26, 2015 by rondomtaliedraai
try to peck me even though I had
fed them out of my own pocket..
it used to be ……… quiet, serene….
over half the class doesn't speak English.
Waar loop ons verkeerd?
Posted on Januarie 24, 2015 by rondomtaliedraai
My pa het altyd Europese sokker gekyk/geluister. Ek doen nie eintlik sokker nie, maar gedagtig aan sy liefde vir sokker sal ek soms 'n paar oomblikke kyk of soos gisteraand 'n rukkie luister. Ek het gister besluit dis dalk Jan van Riebeeck en die Engelse se skuld dat ons sokker so treurig is. Ons het seker die beste fasiliteite in Afrika … ek betaal genoeg belasting (Eish … Feb. voorlopige belasting tyd is pynlik) – so geld is nie die probleem.
Vertel jy my nou asb. wat die probleem dan tog kan wees!
HIERDIE JAN IS EGTER NIET VAN NEDERLAND, MAAR WEL VAN ONZE EIE ZULULAND!
HY HEET: JAN JACOB VAN NKANDLA
DE MENZE SE: "HIERDIE JAN HET NIET GEKOM MET DE DROMMEDARIS, DE REIJGER OF DE GOEDEHOOP,
MAAR WEL MET DE DROMME VOL WYWENS, DE MOERSE HUIZENS EN ONZEKERE HOOP…
Posted on Januarie 23, 2015 by rondomtaliedraai
As mens weer sien is dit Vrydag en ek is seker jy is al weer stokflou gewerk? Van oggend het Flenters op FB so bakkie met seesand en skulpies gewys wat hy op sy lessenaar hou en as hy gestres raak hark hy so deur die grondjies! Jan Twak reken dat hy die bakkie weg van die katte moet hou… jy kan jou voorstel watter gevolgtrekkings die mense gemaak het.
Dankie vir die deelneem/inloer. Hoop jou naweek is sommer baie lekker.
Posted on Januarie 22, 2015 by rondomtaliedraai
Posted on Januarie 20, 2015 by rondomtaliedraai
Posted on Januarie 18, 2015 by rondomtaliedraai
Posted on Januarie 16, 2015 by rondomtaliedraai
As dit baie by jou reën sal jy asb. weer moet begin aanstuur. Dit raak weer droog in die Bosveld! O nee wag … hoor jy die donderweer? Dalk kom die reën wat hulle vir more voorspel het.